**Po zapnutí aplikácie sa vám ukáže úvodné okno:**

* Vyberte hlavnú a vedľajšiu databázu zo zoznamu.
  + Objekty z hlavnej databázy sa budú vykresľovať v tabuľke na ľavej strane.
  + Objekty z vedľajšej databázy sa budú vykresľovať v tabuľke na pravej strane.
* Pokračujte kliknutím na tlačidlo **„Pripojiť“**.
* V ľavej tabuľke uvidíte všetky predmety z hlavnej databázy (1 predmet = 1 riadok).
* Predmet si môžete vybrať kliknutím na daný riadok alebo vo **filtri** nad tabuľkou.
* Následne sa vám zobrazia všetky balíčky z vybraného predmetu.
* Ďalej si môžete vybrať balíček, potom tému, a nakoniec jednotlivú úlohu.
* Kliknutím na tlačidlo **„Späť“** sa vrátite o jednu úroveň vyššie.
* Predmety, balíčky a témy sa farebne odlišujú podľa počtu objektov v nich synchronizovaných. Ak je v predmete 5 balíčkov, z toho je synchronizovaných:
  + 0 – riadok je sivý.
  + Viac ako 0 a menej ako 5 – riadok je žltý.
  + 5 (všetky balíčky sú synchronizované) – riadok je zelený.
* V pravej tabuľke sa vykresľujú synchronizované objekty z vedľajšej databázy – na rovnaký riadok ako objekt vľavo.
* Nesynchronizované objekty majú na pravej strane prázdny riadok.
* Ak bola synchronizovaná položka odstránená z vedľajšej databázy, riadok napravo je farebne zvýraznený (oranžovo).

**Akčný panel vpravo hore obsahuje tlačidlá:**

**• Synchronizovať s AI**

* Nájde najvhodnejšie objekty z vedľajšej databázy (ktoré ešte nie sú synchronizované) a priradí ich ku každému objektu v ľavej tabuľke pomocou AI.
* Nové návrhy synchronizácie sú zvýraznené nazeleno.
* Kliknutie na riadok s návrhom novej synchronizácie zmení jeho farbu (zelená/červená).
* Po stlačení tlačidla **„Potvrdiť“** sa všetky zelené návrhy uložia a červené odstránia.
* Po stlačení tlačidla **„Zrušiť synchronizáciu“** sa všetky návrhy odstránia.
* Pokiaľ zapnete AI synchronizáciu na konkrétnej úlohe, dostanete na výber viac návrhov synchronizácie. (V tomto prípade sa po stlačení tlačidla **„Potvrdiť“** uloží synchronizácia s objektom, ktorý ste označili.)

**• Zapnúť ručnú synchronizáciu**

* Zamkne ľavú tabuľku a povolí filtrovanie v pravej tabuľke (vedľajšej databáze).
* Nájdite objekt, ktorý chcete synchronizovať s objektom v ľavej tabuľke.
* Kliknite na objekt v ľavej tabuľke a na objekt v pravej tabuľke, ktoré chcete synchronizovať.
* Na potvrdenie synchronizácie stlačte tlačidlo **„Potvrdiť“**.
* Počas ručnej synchronizácie sú objekty, ktoré už sú synchronizované, zafarbené namodro.

**• Odstrániť synchronizáciu**

* V pravej tabuľke kliknite na riadok, kde chcete zrušiť synchronizáciu.
* Kliknite na tlačidlo **„Odstrániť synchronizáciu“** a potvrďte odstránenie.

**• Vybrať nové databázy – vráti vás na úvodné okno.**